OzLabs/hebrew-wiki-articles huggingface dataset:
נחמיה בן-תור

נחמיה בן־תור (וינטר) (26 באוקטובר 1923 – 1 באפריל 2017) היה עורך דין וסופר, מלוחמי מחתרות האצ"ל והלח"י (כינויו בלח"י היה ארזיה), בתחילת שנות ה-40, נחמיה הקים תא קטן של המחתרת שפעל בנחלת יצחק ובסביבתה, היה פעיל בהקמת "מפלגת הלוחמים" ומפלגת התחיה.

== ביוגרפיה ==
=== ילדותו ונעוריו ===
בן־תור נולד בשנת 1923 בבודפשט שבהונגריה לראובן-זאב ולפנינה גרנק לפרידה ועמנואל מבית היימן.

נחמיה גדל באווירה חילונית, ופגישתו הראשונה עם זהותו היהדות היה עם הצטרפותו למקהלת בית הכנסת ולבית"ר בגיל 11. ב-4 בינואר 1939, בהיותו בן 15, עלתה משפחתו לארץ ישראל והוא השתתף בפעילויות בית"ר. הוא גויס לשורות האצ"ל, ולאחר פרישתו של אברהם שטרן מהאצ"ל, החליט נחמיה לחבור אליו.

השתתף במבצעי לח"י רבים. במלחמת העצמאות לחם בחטיבה 8.

ב-1962 הוסמך כעורך דין, ומילא תפקידים ציבוריים רבים.

פרסם ספרות יפה, ספרי תיעוד על מחתרת הלח"י וספרי משפט.

נפטר ב-2017.

== ספריו ==
* היום אכתוב בעט: דרכו של איש לחי, הוצאת יאיר ע"ש אברהם שטרן, 1991
* הבריחה הגדולה, הוצאת בורסי, 1993
* אהבה מעבר לחומות, הוצאת מלוא, 1994
* חולות זועקים, ספריית בית אל, 1997
* מאופל מחתרת, המרכז למורשת ירושלים ע"ש זאב ז'בוטינסקי, 2002
* לח"י - אנשים: סיפור חייהם של 840 לוחמים ולוחמות (מהעורכים), כרכים א-ב, הוצאת יאיר ע"ש אברהם שטרן, 2003.
* האמת הצרופה: "האמת המשפטית" והאמת ההיסטורית על גילוי מחבואו של אברהם שטרן - "יאיר" על ידי הבריטים, הוצאת יאיר ע"ש אברהם שטרן, 2015
* אגדת דב הבלונדיני מלח"י - פרשת חייו המופלאים של יעקב גרנק - אימת הבריטים, הוצאת יאיר ע"ש אברהם שטרן, 2013
* לקסיקון לח"י, משרד הביטחון – ההוצאה לאור, 2007
* נושאי לפיד החירות, קיצור תולדות חייהם של ראשי לח"י: אברהם שטרן (יאיר), יצחק שמיר (מיכאל), נתן ילין-מור (גרא), ישראל אלדד (אלדד), הוצאת יאיר ע"ש אברהם שטרן, 2008
* ספר תולדות לוחמי חירות ישראל (לח"י), הוצאת יאיר ע"ש אברהם שטרן, 2010
* המרדף, הוצאת יאיר ע"ש אברהם שטרן, 2016
* דיני עמותות להלכה ולמעשה (עם בן-ציון גרינברגר), הוצאת בורסי, 2002
* עדות שמיעה - הכלל וחריגיו, הוצאת בורסי, 2003
* דיני משמעת בשירות הציבורי, הוצאת בורסי, 2011
* צווים נגד בניה בלתי חוקית, הוצאת בורסי, 2014

== קישורים חיצוניים ==

* [https://lehi.org.il/?p=1029 בן־תור (וינטר) נחמיה-"ארזיה"], באתר העמותה להנצחת מורשת לוחמי חירות ישראל
* [https://simania.co.il/authorDetails.php?itemId=61760 רשימת ספריו], באתר סימניה
*
ספריו של נחמיה בן-תור על לוחמי חירות ישראל [https://books.lehi.org.il/ בספריה הדיגיטלית] של אתר העמותה למורשת לוחמי חירות ישראל

== הערות שוליים ==

קטגוריה:לוחמי האצ"ל
קטגוריה:לוחמי הלח"י
קטגוריה:ישראלים ילידי הונגריה
קטגוריה:עולים במלחמת העולם השנייה
קטגוריה:עורכי דין ישראלים
קטגוריה:פעילי מפלגת התחיה
קטגוריה:ישראלים שנולדו ב-1923
קטגוריה:ישראלים שנפטרו ב-2017
קטגוריה:סופרים ישראלים
קטגוריה:חיילי חיל השריון במלחמת העצמאות
קטגוריה:חיילי גדוד 82
מתן עדין

מתן עדין הוא טייס וקצין צה"ל במילואים בדרגת תת-אלוף. בתפקידו האחרון בשירות הקבע כיהן כראש להק השתתפות ומסוקים בחיל האוויר הישראלי.

==ביוגרפיה==
עדין גדל ביישוב בערבה. הוא התגייס לצה"ל ב-1997, שירת כטייס מסוקי אפאצ'י AH-64 בחיל אוויר. פיקד על טייסת 190 ועל טייסת 113. ב-2018 מונה למפקד בסיס עובדה. ב-2020 מונה לראש מחלקת הסגל בלהק כוח האדם. במרץ 2021 מונה לראש להק השתתפות ומסוקים. במאי 2022 מונה בנוסף לממלא מקום ראש להק האוויר, עד לתחילת כהונתו של תומר דגני בספטמבר באותה שנה. באוגוסט 2023 סיים את תפקידו כראש להק השתתפות ומסוקים ופרש מצה"ל לאחר 26 שנות שירות.

== השכלה וחיים אישיים ==
עדין בעל תואר ראשון בהנדסת תעשייה וניהול, ותואר שני במנהל ומדיניות ציבורית מאוניברסיטת בן-גוריון בנגב. נשוי ואב לארבעה.

==קישורים חיצוניים==

* 

==הערות שוליים==

קטגוריה:ראשי להק האוויר למסוקים
קטגוריה:טייסי חיל האוויר הישראלי
קטגוריה:מפקדי בסיס עובדה
קטגוריה:תתי-אלופים בחיל האוויר
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו במאה ה-20
Every Minute

Every Minute (בעברית: כל דקה), הוא שיר של הזמר השוודי אריק סעדה השיר נכתב על ידי סעדה, לינה דב, ג'וי דב וג'ימי "ג'וקר' טורנפלדט. הוא התמודד במלודיפסטיבלן 2021 בחצי גמר הרביעי ועלה לגמר שהתקיים ב-13 במרץ 2021. הוא סיים במקום השני בכלל בגמר, בהפרש של 57 נקודות מטוסי שזכה במקום הראשון ונבחר לייצג את שוודיה באירוויזיון 2021 עם השיר "Voices".

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אריק סעדה
קטגוריה:שירי מלודיפסטיבלן 2021
ראש עיריית מונמות'

שני הפקידים או אנשי השלג הוזכרו בשנת 1447.
חברת המועצה בטקס חניכה לכומר החדש במונמות', 2009

ראש עיריית מונמות הוא בעל המשרה העומד בראש הרשות המבצעת של הגוף הממשלי של העיר מונמות' שבבריטניה.

== היסטוריה ==
התפקיד קיים עוד מהמאה השלוש עשרה על ידי עסקני העיר.

באמצע המאה השלוש עשרה העניק הנרי השלישי סמכויות ניעוליות לנושא המשרה, ניתן לתארך את קיומה של משרת ראש העיר מרגע זה.

=== הגדרת וסמכויות התפקיד ===
בשנת 1447 העניק הנרי השישי (אשר אביו נולד בעיירה זו) סמכוייות לנושא המשרה להעלאת מיסים. וכן הסדיר שיתקיימו בחירות לראשות העיר בכל שנה מחדש.

בשנת 1835 חוק התאגידים העירוניים ביצע רפורמה מסוימת בסמכויות המשרה.

בשנת 1813 התקיים משפט בנוגע להשפעת הדוכס מבופור על בחירת ראשי העיר. העתירה זכתה על ידי צוות שכלל את ההיסטוריון המקומי, צ'ארלס הית'. למרות הזכייה בית המשפט לא פעל מספיק על מנת לעצור את השפעם הדוכס על תהליך בחירת ראשי העיר, ובסופו של גם מונה הדוכס מבופור לראש העיר ב-1819 וגם ב-1821.

ויליאם סמברוק, שהיה כימאי מקומי ותומך נלהב של הכנסייה הבפטיסטית של מונמות' נבחר לראשות עיריית מונמות' תשע פעמים.

== רשימת ראשי עריית מונמות' ==
רובע מונמות', רשימת ראשי הערים, מוצג באולם שייר, מונמות'

* 1675 – ריצ'רד באלארד
* 1744 – ויליאם ויליאמס
* 1785 – ויליאם ססל
* 1786 – לוק פיליפס
* 1787 – תומאס מוריסון (?)
* 1806 – תומאס פרוסר
* 1819 – צ'ארלס הית
* 1820 – הכומר תומאס פרוסר
* 1821 – צ'ארלס הית
* 1822 – חזקיה סוויפט
* 1836–1837 – תומאס ווטקינס
* 1838–1839 – תומאס פרוסר
* 1839 – תומאס דייק
* 1840–1841 – ג'ון ליץ' ניקולס
* 1842–1843 – ג'ורג' ויליס
* 1844–1845 – ג'יימס פירס קינג
* 1852 – ג'ון מאיו
* 1860–1861 – ג'ון ליץ' ניקולס
* 1862–1863 – ג'ורג' וויליס MD
* 1864–1865 – ג'יימס פירס קינג
* 1870–1873 – אלכסנדר רולס
* 1874 – תומאס ג'ונס בייקר
* 1875–1876 – תומאס ריצ'רד הייאם
* 1877 – ג'וזף קואטס
* 1879 – ארתור וויזארד
* 1880 – GP טיפינס
* 1883–1885 - שמפני פאוול
* 1889 – ויליאם הול
* 1891–1896 – ויליאם האניפילד
* 1896 – ג'ון רולס, הברון הלנגאטוק הראשון
* 1896–1898 – אלוף-משנה ג'ה וואלווין
* 1899–1900 – ג'יימס האוס
* 1900–1903 – המילטון טררן באלי
* 1903–1904 – GR אדוארדס
* 1906–1907 – מייג'ור ג'ון רולס, הברון הלנגאטוק השני
* 1908–1909 – ו. סמברוק
* 1914 – ו. בנטינג
* 1910 – ו. סמברוק
* 1921 – א.ט. בלייק
* 1934 – צ'ארלס ג'יימס ג'ונס
* 1950–1953 – ברנרד פרטרידג'
* 1954–1955 – סטנלי הווארד בואן
* 1956–1957 – ג'יימס בנג'מין ברייקוול
* 1958–1959 – ריצ'רד פריס ברנט תומאס
* 2009 – טרי כריסטופר
* 2010 – אן היו
* 2011 – אולם ג'אנה
* 2012 – גרי ברייט
* 2013 – אולם ג'אנה
* 2014 – ג'יין גונטר
* 2015 – גרהם פריצ'רד
* 2019 – ריצ'רד רודן
* 2020 – מאט פיקינס

== ראו גם ==
* מונמות'
* ראש עיר

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בריטים נושאי משרות טקסיות
קטגוריה:הממלכה המאוחדת: פוליטיקה
שמרי בירה

שמרי בירה המוגשים כתחליף [[פרמזן בבית קולנוע]]
שמרי בירה (באנגלית: Brewers' Yeast או Nutritional Yeast) הם מזון המיוצר משמר האפייה. המאכל נפוץ במיוחד בקרב צמחונים וטבעונים. הוא מכיל אחוז גבוה במיוחד של חלבונים (כ-50%), אינו מכיל שומנים, ומהווה מקור טוב לוויטמינים מקבוצה B ולמינרלים כגון ברזל.

מספר מחקרים פרה-קליניים וקליניים מצביעים על כך ששמרי בירה הם מקור עשיר לחומצות אמינו, מספר מינרלים זמינים ביולוגית (למשל, כרום, סלניום, אבץ, ברזל, מגנזיום, נחושת, מנגן) וויטמינים מקבוצת B.<ref></ref>

שמרי הבירה הם שמרים לא פעילים. בתהליך הפקת שמרי הבירה מניחים לשמרים להתרבות על מצע קני סוכר ודבשה. לאחר מכן קוצרים את השמרים שהתרבו, שוטפים ומייבשים אותם. ניתן לרכוש אותם בחנויות טבע בצורת פתיתים או אבקה.

הם תורמים לחיזוק מערכת החיסון, מכילים נוגדי חמצון שמסייעים בהוצאת רעלים, בהורדת כולסטרול, ובאיזון רמות הסוכר בדם.

בבישול הם משמשים לייצור תחליפי גבינה, להקרמה והסמכה של תבשילים ולתיבול. הם ניחנים בטעם חזק המזכיר גבינת פרמזן ומשמשים כתחליף צמחי נפוץ לפרמזן. לשמרי הבירה מרקם גרגרי בצורתם היבשה, אך הם מתמוססים במים ומקבלים מרקם קרמי.

שמרי בירה עשירים בזרחן ועל כן נראה שיש להגביל את הצריכה שלהם ל-1-2 כפיות ביום.<ref name=":0" />

==קישורים חיצוניים==

== הערות שוליים ==

קטגוריה:חומרי גלם (מזון)
קטגוריה:תחליף חלב
קטגוריה:טבעונות
רצועת חוף בת ים

טיילת בת ים
פסלה של [[רחל טימור, מפרשית בטיילת בת ים, 1998]]
רצועת חוף בת ים מתמשכת לאורך כ-3.5 קילומטרים על שפת הים התיכון בהמשך לרצועת חוף תל אביב-יפו. היא מהווה מרכיב מרכזי בחיי תושבי בת ים ובדימויה כעיר חוף.

חלק ניכר מרצועת החוף משמש לפעילויות פנאי ונופש הפתוחים לציבור הרחב, בעיקר כחופי רחצה, טיילת ופארקים. בשנת 2018 חוברה רצועת החוף של בת-ים לרצועת החוף של ראשון לציון באמצעות טיילת דק.

==חופי רחצה מרכזיים==
נוף פנורמי של חוף בת ים
* סי פאלאס
* חוף הגולשים
* חוף ירושלים
* שלושת חופי הסלע
* חוף לדוגמה
* הריביירה
* חוף המרינה
* חוף הדקלים
* שירת הים (חוף נפרד)
* חוף תאיו

חוף הסלע קרוי על שם "סלע אדם" המזדקר מתוך הים במרחק כ-150 מטרים מהחוף. בעבר ניתן היה להגיע אל הסלע רק בשחייה (או בשיט), אך בסוף שנות ה-60 של המאה ה-20 נבנה שובר גלים שהסלע מהווה חלק ממנו, והמים הפכו לרדודים יותר, כך שניתן להגיע אל הסלע בהליכה בים. כעשרה מטרים ממערב לסלע ישנו סלע נוסף, אליו ניתן להגיע בשחייה.
<gallery mode="packed" heights="200">
קובץ:Panorama Sunset In Bat Yam.jpg|שקיעה בשובר הגלים בחוף הסלע בבת ים, סמוך לסלע אדם
</gallery>

== אתרים לאורך החוף ==
===מצפה גלים===
מין רמפה מבטון, שמתחתיה עוברת תעלת ניקוז מים מרחוב יוספטל. התעלה כוסתה בגג מבטון, וכיוון שכך, הוסיפו לה רמפה עגולה, וניתן להישען על המעקה ולהביט על הים.

== אירועים בולטים ==
* מאי 1992 – רצח הלנה ראפ
* מאי 2021 – המהומות בבת ים בוצע לינץ בנהג ערבי והרס ונזק לעסקים בבעלות ערבים שנמצאים לאורך רצועת החוף

== ראו גם ==
* רצועת חוף תל אביב-יפו
* רצועת חוף אילת

==קישורים חיצוניים==

* 

==הערות שוליים==

קטגוריה:בת ים: גאוגרפיה
בת ים
קטגוריה:ישראל: טיילות
אקסייל

אלכסנדר תומאס מנפרדי (באנגלית: Aleksander Thomas Manfredi; נולד ב-24 במאי 1977), הידוע בשם הבמה אקסייל (Exile),<ref></ref> הוא מפיק היפ הופ, תקליטן וראפר אמריקאי. לצד קריירת הסולו שלו, אקסייל חבר בהרכבים המוזיקליים אמאנון (לצד אלו בלאק) ובלו ואקסייל (לצד בלו.

==קריירה מוזיקלית==
הופעותיו הראשונות של אקסייל באלבומים היו כחבר בצמד ההיפ הופ אמאנון לצד אלו בלאק. הם הוציאו מיקסטייפים שונים החל משנת 1995 עם "Strech Marx" לפני שהוציאו את אלבומם הראשון, Anon & On. בשנת 2005 הוציאו אלבום נוסף, The Waiting Room.<ref></ref> בשנה שלאחר מכן, ב-2006, הוציא את אלבום הסולו הראשון שלו, Dirty Science.<ref></ref> ב-2007 חבר לראפר בלו ויחד הוציאו את אלבום הבכורה שלהם כצמד, Below the Heavens. אקסייל הוציא שני אלבומי סולו נוספים, Radio ב-2009<ref></ref> ו-4TRK Mind ב-2011.<ref></ref> בשנת 2013 יצא אלבומו האינסטרומנטלי, Zip Disks & Floppies.<ref></ref> בשנת 2012, הוציאו בלו ואקסייל את אלבומם השני, Give Me My Flowers While I Can Still Smell Them. ב-2020, הוציאו את אלבומם השלישי, Miles.

==דיסקוגרפיה==
=== אלבומי אולפן ===
* 1996: Imaginary Friends <small>(עם אלו בלאק כאמאנון)</small>
* 2005: The Waiting Room <small>(עם אלו בלאק כאמאנון)</small>
* 2006: Dirty Science
* 2007: Below the Heavens <small>(עם בלו כבלו ואקסייל)</small>
* 2009: Radio
* 2009: Boy Meets World <small>(עם פאשאון)</small>
* 2010: Radio AM/FM
* 2011: 4TRK Mind
* 2012: Give Me My Flowers While I Can Still Smell Them <small>(עם בלו כבלו ואקסייל)</small>
* 2013: Zip Disks & Floppies
* 2014: E&J <small>(עם ג'והז כדאג סבאג')</small>
* 2016: Dystopia <small>(עם אלו בלאק כאמאנון)</small>
* 2017: In The Beginning (Before The Heavens) <small>(עם בלו כבלו ואקסייל)</small>
* 2019: Black Beans <small>(עם צ'וסי)</small>
* 2020: Miles <small>(עם בלו כבלו ואקסייל)</small>

=== אלבומי רמיקס ===
* 2010: Radio Bonus

=== אלבומי אוסף ===
* 2001: Steps Through Time 1997-2000 <small>(עם אלו בלאק כאמאנון)</small>

=== מיני-אלבומים ===
* 2002: Anon and On <small>(עם אלו בלאק כאמאנון)</small>
* 2010: Radio AM/FM EP
* 2011: Los Angeles 10/10 <small>(עם פרי דה רובוטס)</small>
* 2013: The Dag Savage EP <small>(עם ג'והז כדאג סבאג')</small>
* 2018: Furnace EP <small>(עם ג'והז כדאג סבאג')</small>
* 2019: True & Livin <small>(עם בלו כבלו ואקסייל)</small>

=== מיקסטייפים ===
* 2012: Salvation <small>(עם ג'והז כדאג סבאג')</small>
* 2014: The Warning Tape <small>(עם ג'והז כדאג סבאג')</small>

=== סינגלים ===
* 2005: "Time Has Come"
* 2009: "Stay Tuned"

==קישורים חיצוניים==
* 

==הערות שוליים==

קטגוריה:מפיקי היפ הופ אמריקאים
קטגוריה:תקליטנים אמריקאים
קטגוריה:ראפרים אמריקאים
קטגוריה:קליפורניה: אישים
קטגוריה:אמריקאים שנולדו ב-1977
עבור כל האנושות

עבור כל האנושות (באנגלית: For All Mankind) היא סדרת טלוויזיה אמריקאית מז'אנר המדע הבדיוני וההיסטוריה חלופית שנוצרה ונכתבה על ידי רונלד ד. מור, מאט וולפרט ובן נדיבי, שהופקה עבור אפל TV פלוס. הסדרה מתארת היסטוריה חלופית שבה "מה היה קורה אם מרוץ החלל העולמי מעולם לא היה מסתיים" לאחר שברית המועצות הצליחה להנחית על הירח צוות הראשון לפני ארצות הברית.<ref name="SeriesOrder"></ref>

בסדרה מככב ג'ואל קינמן בתפקיד הראשי בתור האסטרונאוט של נאס"א אדוארד בולדווין, עם מייקל דורמן, שרה ג'ונס, שנטל ואנסנטן, ג'ודי בלפור ורן שמידט בתפקידים משניים. הסדרה מציגה דמויות היסטוריות, כולל חברי צוות אפולו 11 ניל ארמסטרונג, באז אולדרין ומייקל קולינס, מדען הטילים ורנר פון בראון והנשיא ריצ'רד ניקסון. סת גורדון ביים את שני הפרקים הראשונים של עונה 1.

פרק הבכורה שודר ב-1 בנובמבר 2019<ref></ref> וחודש על ידי אפל TV פלוס באוקטובר 2019 לעונה שנייה, שהוקרנה בבכורה ב-19 בפברואר 2021.<ref name="Renewal"></ref><ref></ref> בדצמבר 2020, לקראת בכורת העונה השנייה, חודשה הסדרה לעונה שלישית,<ref name="S3Renewal"></ref> שהושקה ב-10 ביוני 2022.<ref></ref> עונה רביעית עלתה לשידור ב-10 בנובמבר 2023. 

== עלילה ==
בציר זמן חלופי, הקוסמונאוט הסובייטי, אלכסיי ליאונוב, הופך ב-1969 לאדם הראשון שנוחת על הירח. תוצאה זו מורידה את המורל בנאס"א, אך גם מזרזת את המאמץ האמריקאי להדביק את הסובייטים במרוץ לחלל. ברית המועצות שמה דגש על שילוב נשים בנחיתות הבאות, וארצות הברית נאלצת להתאים את עצמה ומאמנת נשים ומיעוטים, שהודרו במידה רבה בעשורים הראשונים של חקר החלל האמריקני. עלילות העונות השנייה והשלישית מתרחשות בשנות ה-80 ושנות ה-90 בהתאמה. העונה הרביעית מתרחשת בתחילת שנות האלפיים.

== שחקנים ודמויות ==

== סקירה כללית ==

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
!2024
!פרס אמי האמנותי
|תוכנית התקשורת המתפתחת הטובה ביותר
|For All Mankind Season 3 Experience
|
|<ref></ref>
|}

== קישורים חיצוניים ==

* 

== הערות שוליים ==

קטגוריה:אפל TV פלוס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות מדע בדיוני אמריקאיות
קטגוריה:היסטוריה חלופית בסדרות טלוויזיה
קטגוריה:סדרות זוכות פרס סאטורן: סדרת פנטזיה
יחסי אתיופיה–יוון

סגן שר החוץ היווני טרנס קוויק נפגש עם נשיאת אתיופיה [[סאהלה–וורק זוודה בביקור באדיס אבבה, 2019]]
יחסי אתיופיה–יוון הם יחסי החוץ בין אתיופיה ליוון.

== היסטוריה ==
אף שהמשלחת הדיפלומטית היוונית הראשונה באתיופיה מתוארכת לשנת 1917 עם הקמתה של קונסוליה יוונית, מהגרים מיוון נכחו באתיופיה בשירות הקיסר או האצולה מאז לפחות אמצע המאה ה-18. בשנת 1935 שודרגה הקונסוליה לשגרירות. בין השנים 1951–1992 הייתה לאתיופיה שגרירות באתונה, אך נאלצה לסגור אותה מסיבות כלכליות.

אף ששתי המדינות חתמו על הסכמי סחר בשנים 1933, 1955 ו-1959, היקף הסחר ביניהן נותר נמוך מאוד. שר החוץ היווני, תאודורוס פנגלוס, ערך ביקור רשמי באתיופיה בשנת 1998. הלאמת נכסים שבבעלות אזרחים יוונים באתיופיה בתקופת שלטון דרג היא נושא חשוב ביחסים בין שתי המדינות.

== נציגויות דיפלומטיות ==
* אתיופיה מיוצגת ביוון באמצעות שגרירותה ברומא, איטליה.
* יוון מחזיקה באתיופיה שגרירות באדיס אבבה.

== קישורים חיצוניים ==
In the Middle

"In the Middle" (בעברית: באמצע) הוא שיר של המאמס.<ref></ref> השיר הופיע במלודיפסטיבלן 2021 בחצי גמר הרביעי, ועלה לגמר שהתקיים ב-13 מרץ.<ref></ref> בגמר קיבל 106 נקודות וסיים במקום השלישי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי מלודיפסטיבלן 2021
יחסי גאנה–ספרד

יחסי גאנה–ספרד הם היחסים הדו-צדדיים והדיפלומטיים בין גאנה וספרד.

== יחסים דיפלומטיים ==
ספרד כוננה יחסים דיפלומטיים עם הרפובליקה של גאנה ב-10 בנובמבר 1967. מאז, היחסים בין שתי המדינות היו לבביים. בשנים האחרונות ניתן לראות עלייה בעניין ההדדי, ובשנת 2004 פתחה גאנה שגרירות במדריד. בשנת 2008 פתחה ספרד את המשרד הכלכלי והמסחרי באקרה.<ref name="diplo">[http://www.exteriores.gob.es/Documents/FichasPais/Ghana_FICHA%20PAIS.pdf Ficha de Ghana] Office of Diplomatic Information. Section: Diplomatic relations.</ref>

היחסים הדו-צדדיים מבוססים על התדמית הטובה שיש לספרד בגאנה, והדאגה של מדיניות החוץ הספרדית להגביר את הנוכחות היעילה של ספרד באפריקה, ובמיוחד במערב אפריקה.

== יחסים כלכליים ==
היחסים הכלכליים בין המדינות החלו לצבור חשיבות בשנת 2011 הן בהשקעות והן במסחר, בין אם של מוצרים או שירותים. גאנה מושכת יותר ויותר תשומת לב מצד חברות ספרדיות.<ref name="eco">[http://www.exteriores.gob.es/Documents/FichasPais/Ghana_FICHA%20PAIS.pdf Ficha de Ghana] Office of Diplomatic Information. Section: Economic relations.</ref>

== שיתוף פעולה ==
באופן מסורתי גאנה לא הייתה מדינה בראש סדר העדיפויות לשיתוף פעולה ספרדי, והיא אינה רשומה ככזו בתוכנית האב (2012–2016). לכן, שיתוף פעולה ספרדי דו-צדדי הוא מועט. עם זאת, תוכנית המתאר האמורה מציינת כי "מערב אפריקה תיחשב לאזור עדיפות לשיתוף פעולה ספרדי", אשר "תשיק תוכנית שיתוף פעולה אזורית, המוקנית במבנה, עם צד רב-צדדי (ECOWAS) וצד דו-צדדי" וכי "מנגנונים יאפשרו למדינות להפיק את המרב מהכספים הרב-צדדיים שהוקצו לאזור".<ref name="coop">[http://www.exteriores.gob.es/Documents/FichasPais/Ghana_FICHA%20PAIS.pdf Ficha de Ghana] Office of Diplomatic Information. Section: Cooperation.</ref>

== נציגויות דיפלומטיות ==
* גאנה מחזיקה בספרד שגרירות במדריד,<ref>[https://web.archive.org/web/20141006160837/http://www.exteriores.gob.es/Portal/es/ServiciosAlCiudadano/SiViajasAlExtranjero/Documents/2ALISTA.pdf Consulate of Ghana Ministry] in Madrid, Spain</ref> וקונסוליה בברצלונה.<ref>[https://web.archive.org/web/20150402103942/http://www.exteriores.gob.es/Portal/es/ServiciosAlCiudadano/SiViajasAlExtranjero/Documents/2ACONS.pdf Consulate of Ghana in Barcelona, Spain]</ref>
* ספרד מחזיקה בגאנה שגרירות באקרה.<ref>[http://www.exteriores.gob.es/Documents/FichasPais/Ghana_FICHA%20PAIS.pdf Ficha de Ghana] Office of Diplomatic Information. Section: Representation Data.</ref>

== הערות שוליים ==
Little Tot

"Little Tot" הוא שיר של הזמרת השוודית דוטר. השיר הופיע במלודיפסטיבלן 2021 בחצי גמר השני ועלה לגמר שהתקיים ב-13 במרץ 2021. השיר סיים במקום הרביעי, וקיבל 105 נקודות, נקודה אחת הבדל מהמקום השלישי, "In the Middle" של The Mamas.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי מלודיפסטיבלן 2021
אליעזר זאב רוזנבוים (ראחוב)

רבי אליעזר זאב רוזנבוים (י' בסיון תרפ"ט - י"ח בכסלו תשנ"ט) היה האדמו"ר מראחוב.

==ביוגרפיה==
נולד בסיון תרפ"ט לרבי יצחק רוזנבוים, בן רבי מאיר מקרעטשניף וחתן רבי שלמה איזקסון מרומאן, בצעירותו עברו הוריו מראחוב לווישווה שם כיהן אביו כאדמו"ר מראחוב, בשואה נרצחו הוריו ותשעת אחיו ואחיותיו לנגד עיניו, לאחר השואה עבר לרומאן, שם למד עם סבו רבי שלמה איזקסון שולחן ערוך יורה דעה במשך כחצי שנה.

ניסה להסתנן לארץ באוניית המעפילים כנסת ישראל ובג' בכסלו תש"ז גורש לקפריסין שם שהה כשנה במחנה מעצר, עם הגיעו לארץ בחשוון תש"ח נכנס ללמוד בישיבת בית יוסף צבי בירושלים, בזמן מלחמת השחרור עבר ללמוד בישיבת חכמי לובלין בבני ברק, לאחר המלחמה למד בישיבת גאוני וולאז'ין בתל אביב, שם גם נסמך לרבנות.

באב תשי"א נישא לרעכיל בת רבי חיים מרדכי מנדבורנה, בעצת רבי אהרן מבעלזא עברו הזוג מיפו (שם התגורר חמיו רבי חיים מרדכי) לרמלה, שם הקים בית מדרש והחל לנהוג באדמו"רות, בשנת תשכ"ה עבר לרמת גן, שם פתח בית מדרש ברחוב מודיעין ובי"ב בתמוז תשכ"ז עבר לרחוב ברקאי הסמוך לבני ברק.

בשנותיו האחרונות לקה בליבו מספר פעמים ובי"ח בכסלו תשנ"ט נפטר.

==צאצאיו==
* בנו רבי יוסף יצחק
* בנו רבי יחיאל מאיר, האדמו"ר מראחוב, חתן רבי ישעיה שנייבאלג, רב היישוב בני ראם
* חתנו רבי שלמה שמואל כהנא, האדמו"ר מספינקא ירושלים
* חתנו רבי יהודה רוזנבוים, האדמו"ר מלינסק
* חתנו רבי גדליה משה ראטה, האדמו"ר משומרי אמונים - אשדוד
* חתנו רבי יצחק אייזיק כהנא
* נכדו מענדל ראטה, מלחין זמר ומשפיע חסידי

==ספרו==
נכדיו רבי יצחק מרדכי ורבי דוד צבי בני בנו רבי יחיאל מאיר ערכו מכתביו את הספר ארז בלבנון על התורה.
==קישורים חיצוניים==
* [https://forum.otzar.org/viewtopic.php?f=19&t=1657&p=546020&hilit#p545730 דיון אודותיו] באתר פורום אוצר החכמה

אליעזר זאב
קטגוריה:אדמו"רי נדבורנה
קטגוריה:רמת גן: רבנים
קטגוריה:רמלה: רבנים
קטגוריה:אישים הקבורים בבית הקברות שומרי שבת
קטגוריה:גולי מחנות המעצר בקפריסין
קטגוריה:ישראלים שנולדו ב-1929
קטגוריה:ישראלים שנפטרו ב-1998
High School Musical 2 (פסקול)

High School Musical 2 הוא אלבום הפסקול של הסרט היי סקול מיוזיקל 2 משנת 2007. האלבום יצא לאור ב-14 באוגוסט 2007 על ידי חברת וולט דיסני רקורדס.

האלבום הגיע למקום הראשון במצעד הבילבורד 200 ומכר מעל ל-625,000 עותקים בשבוע הראשון לצאתו. בשבוע הראשון לצאתו הגיע האלבום למעמד פלטינה כפולה בארצות הברית. האלבום היה לאלבום הנמכר ביותר לשנת 2007, ומכר מעל ל-2.96 מיליון עותקים בארצות הברית ומעל ל-6 מיליון עותקים ברחבי העולם. האלבום זכה בפרס הפסקול האהוב ביותר בטקס פרסי המוזיקה האמריקאית לשנת 2007.

== רשימת רצועות ==

== מיקומי שיא ==

==קישורים חיצוניים==

== ביאורים ==

== הערות שוליים ==

קטגוריה:פסקולים מ-2007
קטגוריה:אלבומי היי סקול מיוזיקל
קטגוריה:אלבומי מחזמר
קטגוריה:פסקולי טלוויזיה
קטגוריה:פסקולי סרטים
קטגוריה:אלבומים שהופקו על ידי מתיו ג'רארד
קטגוריה:אלבומי טין פופ
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי פלטינה בברזיל
קטגוריה:פסקולי וולט דיסני רקורדס
Bumpy Ride

"Bumpy Ride" הוא שיר של הזמר-יוצר השוודי-קונגלוזי מוהומבי מאלבום הבכורה שלו, MoveMeant (2011). השיר יצא לאור כשיר הבכורה שלו בארצות הברית ב-24 באוגוסט 2010. השיר נכתב על ידי רדוואן, בילאל "השף חאג'י, איי ג'יי ג'ונייר, איליאה ומוהומבי, והופק על ידי רדוואן, זה השיר הראשון שיצא לאור דרך חברת התקליטים של רדוואן 2101 רקורדס, חברה בת של יוניברסל מיוזיק. גרסה צרפתית/אנגלית משולבת יצאה לאור גם היא. השיר הפך ללהיט והגיע למקום הראשון במצעדים בהולנד, ולטופ 10 בבלגיה, צ'כיה, דנמרק, פינלנד, צרפת, נורווגיה, פולין, סלובקיה ושוודיה.

== רשימת השמעות ==
=== הורדה דיגיטלית (ארצות הברית) ===
# "Bumpy Ride" - 3:44

=== הורדה דיגיטלית (גרמניה) ===
# "Bumpy Ride" - 3:44
# "Bumpy Ride" (רמיקס של צ'קי) - 6:23

=== הורדה דיגיטלית (צרפת) ===
# "Bumpy Ride" - 3:45
# "Bumpy Ride" (גרסה צרפתית) - 3:45

== קרדיטים ==
* כתיבה - רדוואן, בילאל "השף" חאג'י, איי ג'יי ג'וניור, מוהומבי
* הפקה - רדוואן
* הקלטה - רדוואן, טרוור מוזי
* קולות רקע - רדוואן, מוהומבי

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
|-
!ארצות הברית
|24 באוגוסט 2010
|אינטרסקופ • צ'רי טרי • 2101
| rowspan="2" |הורדה דיגיטלית
|-
! rowspan="2" |גרמניה
|3 בספטמבר 2010
| rowspan="2" |יוניברסל
|-
|5 בנובמבר 2010
|תקליטור
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלי בכורה מ-2010
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי איליה סלמנזאדה
קטגוריה:שירים שהופקו על ידי רדוואן
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת איילנד רקורדס
קטגוריה:סינגלים בהוצאת אינטרסקופ רקורדס
ניסאן דיזל ספייס ראנר RA

ניסאן דיזל ספייס ראנר RA (ביפנית: 日産ディーゼル・スペースランナーRA, באנגלית: Nissan Diesel Space Runner RA) הוא אוטובוס עירוני, אשר יוצר במספר תצורות, מתוצרת יצרנית האוטובוסים UD Trucks Corporation (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 2005–2010 ביפן.

=="ניסאן דיזל ספייס ראנר RA"==
* "ניסאן דיזל ספייס ראנר RA" מוגדר כאוטובוס שיש בו סיפון יחיד לנוסעים.
* אוטובוס נמוך-רצפה.
* דלתות כניסה: 1–2.
* מנוע דיזל אחורי.

===דגמים===
* "ADG-RA273" – יוצר משנת 2005.
* "PKG-RA274/PDG-RA273" – יוצר משנת 2006.

==גלריה==
<gallery mode="packed" heights="90">
קובץ:Kochikenkotsu RA50P FHI R1.jpg | "ניסאן דיזל ספייס ראנר RA"
קובץ:Sandenkotsu RA50 FHI 3B.jpg | "ניסאן דיזל ספייס ראנר RA"
קובץ:PKG-RA274KAN Sotetsu 8861 NewColor.jpg| "ניסאן דיזל ספייס ראנר RA"
קובץ:Nishitetsu bus14.jpg | "ניסאן דיזל ספייס ראנר RA"
קובץ:PKG-RA274MAN Kanachu A163 rear.jpg | "ניסאן דיזל ספייס ראנר RA"
קובץ:Enodenbus-804b.jpg | "ניסאן דיזל ספייס ראנר RA"
קובץ:Enodenbus 801 specerunner-RA.jpg | "ניסאן דיזל ספייס ראנר RA"
קובץ:Ueda-Bus.jpg | "ניסאן דיזל ספייס ראנר RA"
קובץ:UA460車内.JPG | "ניסאן דיזל ספייס ראנר RA" - מבט למושבי הנוסעים
קובץ:Nishitetsu bus 9641 engine room.jpg | "ניסאן דיזל ספייס ראנר RA" - מבט למנוע האחורי
</gallery>

==ראו גם==
* ניסאן
* ניסאן דיזל ספייס דרים
* ניסאן דיזל ספייס ראנר RM

==קישורים חיצוניים==

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-2005
דיזל ספייס ראנר RA
קטגוריה:כלי רכב יפניים
קטגוריה:כלי רכב מנוע אחורי
ברבאש

ברבאש (בהונגרית: Barabás) הוא כפר במחוז סבולץ'-סטמאר-ברג שבצפון-מזרח הונגריה.

==יהודי ברבאש==
יהודים התיישבו בברבאש במחצית המאה ה-19. בית הכנסת של הקהילה האורתודוקסית נבנה בשנת 1910. במקום קיים בית קברות יהודי.

בשנת 1944, לאחר הכיבוש הגרמני, גורשו כל יהודי הכפר למחנה ההשמדה אושוויץ, רק שניים מהם שרדו אחרי המלחמה.

{| class="wikitable"
! שנה
! מספר היהודים בכפר
!כלל האוכלוסייה
|-
|1840
|39
|
|-
|1880
|102
|1,006
|-
|1910
|100
|
|-
|1920
|79
|
|-
|1930
|88
|
|-
|1941
|50
|1,566
|-
|}

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
טום טיילור

טום טיילור (באנגלית: Tom Taylor; נולד ב-16 ביולי 2001) הוא שחקן קולנוע וטלוויזיה אנגלי. הוא ידוע בהופעתו כג'ייק צ'יימברס בסרט "המגדל האפל" וטום פוסטר בדרמת הלהיט של BBC One, "דוקטור פוסטר".

== ראשית חייו ==
טיילור נולד בשנת 2001 במחוז סארי.<ref name="screen"></ref> הוא הפסיק ללמוד בבית הספר לדרמה בשנת 2013 עד שמורתו לשעבר, רייצ'ל בל מבית הספר "The Stage Stage" בקמברלי, אמרה לו שסוכן מגיע לבית הספר לראיונות. טיילור הלך לאודישן, הוחתם ולוהק לסדרות הטלוויזיה הממלכה האחרונה ודוקטור פוסטר ששודרו ברשת הטלוויזיה BBC.

== קריירה ==
טיילור לוהק לתפקיד ג'ייק צ'יימברס בסרט הקולנוע המגדל האפל במרץ 2016.<ref name="variety"></ref> הסרט מבוסס על הכרך הרביעי בסדרת הספרים המגדל האפל.

בשנת 2019 שיחק בתפקיד לאנס בסרט הקולנוע הילד שיהיה מלך.

בשנת 2021 שיחק בתפקיד ראשי במיני-סדרה, "להתחבר מחדש". בשנת 2023 שיחק בתפקיד משנה בסרט אהבה ממבט ראשון (סרט).

== פילמוגרפיה ==
{| class="wikitable sortable"
|+
! שנה
! כותרת
! תפקיד
! class="unsortable" | הערות
|-
| 2014
| Casualty
| טריסטן מיילס
| פרק "Born Lucky"<ref></ref>
|-
| 2015–הווה
| דוקטור פוסטר
| טום פוסטר
| תפקיד ראשי
|-
| rowspan="2" | 2015
| הממלכה האחרונה
| אוטרד הצעיר
| פרק 1<ref></ref>
|-
| זהות נרדפת
| מרטין הצעיר
| עונה 2, פרקים 1 ו-2
|-
| 2017
| המגדל האפל
| ג'ייק צ'יימברס
|
|-
| 2019
| הילד שיהיה מלך
| לאנס
|
|-
| rowspan="2" | 2020
| אנחנו<ref></ref>
| אלבי פיטרסן
| 4 פרקים
|-
| הממלכה האחרונה
| אוטרד הצעיר (קטעי ארכיון)
| פרק אחד
|-
| 2021
| להתחבר מחדש
| פין
| מיני סדרה: 6 פרקים
|-
| 2023
| אהבה ממבט ראשון
| לות'ר ג'ונס
|
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-2001
RAMS

RAMS הוא מונח קונספטואלי, המשמש בתחום הנדסת מערכות. RAMS הוא ראשי תיבות באנגלית של Reliability (אמינות), Availability (זמינות), Maintenability (יכולת תחזוק),<ref></ref> ו- Safety, (בטיחות)<ref>[https://www.ntnu.no/c/document_library/get_file?uuid=79d5e80e-5cf7-4923-a3d7-0cb8792db310&groupId=10389 System safety], Norwegian University of Science and Technology</ref> השימוש ב RAMS נפוץ בהנדסה, ומשמש להגדרת עקרונות ומאפיינים של מוצר או מערכת:
* אמינות – היכולת לבצע פונקציה מסוימת ועלולה להינתן כאמינות תכנון או אמינות תפעולית.
* זמינות – היכולת לשמור על מצב מתפקד בסביבה נתונה.
* יכולת תחזוקה – היכולת לתחזוק בזמן ובקלות הנדרשת (כולל שירות, ביקורת ובדיקות, תיקון או שינויים).
* בטיחות – היכולת להימנע מפגיעה באנשים, בסביבה או בכל נכס במהלך מחזור חיים שלם.

== הערות שוליים ==

קטגוריה:הנדסה
יחסי גמביה – קוריאה הצפונית

יחסי גמביה–קוריאה הצפונית הם היחסים הנוכחיים וההיסטוריים בין גמביה וקוריאה הצפונית (הידועה כצפון קוריאה בעולם המערבי). הונג סון-פי הוא השגריר המוסמך לבנג'ול.

== היסטוריה ==
הנשיא דאוודה ג'ווארה ייסד את היחסים עם קוריאה הצפונית במרץ 1973, כשקודם לכן הודיע לדרום קוריאה מראש על הצעד הזה- בהתאם למדיניות הבלתי-מזדהת של המדינה- כדי שזה לא יפגע ביחסים עם סיאול. משלחת מגמביה ביקרה בשתי הקוריאות מאוחר יותר באותה שנה- הביקור בקוריאה הצפונית הכניס את המשלחת למתח, שתיארו את ה"תקופה הבלתי פוסקת של חינוך פוליטי על בעיית האיחוד הקוריאנית מנקודת מבטם האידאולוגית של פקידים צפון קוריאנים" שהם נאלצו לעבור כמתישה. בהודעה פומבית משותפת בסיומם של שני הביקורים, גמביה הביעה את תמיכתה באיחוד שקט של חצי האי ללא התערבות חיצונית. כתוצאה מכך, נציגות צפון קוריאנית נפתחה בבנג'ול ביולי 1975 והמדינה תרמה 203,235 דלאסי גמבי למען הקלה בבצורת.

קוריאה הצפונית יצרה קשרים לא-ממשלתיים עם המדינה עוד לפני ההכרה הדיפלומטית. ב-1967, איגוד העובדים של גמביה- האיגוד המקצועי הראשון של המדינה, שבאופן כללי התנגד להתקפות צבאיות- הצטרף לפדרציה העולמית של איגודי העובדים, ולאחר מכן גם ייסד קשרים עם הממשל הצפון קוריאני, בשני המקרים כדי להשיג מימון. באותו זמן אגודת החברות הקוריאנית-גמבית הוקמה. העיתונאי והפוליטיקאי מלווין בנוני ג'ונס שירת כנשיא שלה, כשהוא קרא ליחסים קרובים יותר בין גמביה לקוריאה הצפונית וברית המועצות.

על פי האוטוביוגרפיה של הלוטננט קולונל לשעבר סמסודן סר, משרד ההגנה הגמבי אירח משלחת רשמית לפיונגיאנג באוקטובר 1996. הם ביקרו במקומות רבים במדינה, כשאחד מהם הוא ארמון קומסוסאן. המשלחת ביקשה להיפגש עם קים ג'ונג-איל אבל בקשתם נדחתה, לכאורה מפני שהמנהיג היה בהתאבלות בגלל מותו של אביו קים איל-סונג ב-1994. מנהלי המשא ומתן הצפון קוריאנים דחו את ההצעה לשיתוף פעולה צבאי, כשהם דורשים מהגמבים תשלום במזומן ובדולרים. למרות זאת, קוריאה הצפונית הסכימה לשלוח קבוצה של מדריכי קראטה כדי לספק את צבא גמביה עם אימוני הגנה עצמית.

קים יונג-נאם, נשיא נשיאות אספת העם העליונה הגיע לביקור של שלושה ימים בגמביה באפריל 2010, ונפגש עם הנשיא יחיא ג'אמה, סגנית הנשיא איזאטו נג'י-סיידי ופוליטיקאים בולטים אחרים. מספר הצהרות על האינטרסים המשותפים, ערכים הדדים וחברות היסטורית חמה בין שתי המדינות נאמרו במהלך הפגישה.

לאחר שמונה לשגריר גמביה ביולי 2014 ונפגש עם מנהיגים לאומיים, הונג סון-פי הצהיר שמדינתו מתכוונת לשתף פעולה עם גמביה לגבי הנושאים של חקלאות, חינוך, דיג, בריאות הציבור ובנייה. בדצמבר 2014, גמביה הצטרפה ל-19 מדינות אחרות באו"ם כשהצביעה נגד תביעה נגד קוריאה הצפונית בבית הדין הפלילי הבינלאומי.

תחת הממשלה של הנשיא יחיא ג'אמה, גמביה לפעמים כונתה כ"צפון קוריאה של אפריקה" או במונחים דומים, ביטויים אשר השוו בצורה לא טובה את מצב זכויות האדם והמבנה הפוליטי בשתי המדינות.

== נציגויות דיפלומטיות ==
* גמביה אינה מיוצגת בקוריאה הצפונית לא בדרג השגרירות ולא בדרג הקונסוליה.
* קוריאה הצפונית מחזיקה בגמביה שגרירות בבנג'ול.

==ראו גם==
* יחסי החוץ של קוריאה הצפונית

==הערות שוליים==
ישראל אשכנזי (כדורגלן)

ישראל (שׂרולצ'ו) אשכנזי (26 בנובמבר 1941 – 3 ביוני 2014) היה כדורגלן ישראלי, ששיחק בעמדת הקיצוני ימני, קיצוני שמאלי, וחלוץ מרכזי. אשכנזי מזוהה בעיקר עם קבוצת מכבי יפו, שם שיחק במשך רוב הקריירה, וזכה פעמיים בתואר מלך השערים של הליגה הבכירה.

==קריירה==
אשכנזי נולד בבולגריה ועלה לארץ. החל לשחק בכדורגל בקבוצת הילדים של הפועל תל אביב, בהמשך כנער שיחק בקבוצת מכבי יפו והתבלט, ואף עלה לשחק בקבוצה הבוגרת בהיותו בגיל 17 בלבד. בתחילה שיחק אשכנזי רק כקשר התקפי קיצוני בצד ימין ובצד שמאל, ולאחר מכן גם הוצב בעמדת החלוץ המרכזי, אותה הצליח למלא בהצלחה רבה. ב-1963 וב-1965 אף הוזמן לסגל נבחרת ישראל.

בעונת 1957/1958 זכה עם קבוצת הנוער בגביע קרנר לאחר שמכבי יפו גברה על גדנ"ע יהודה בתוצאה 3–2, כאשר אשכנזי כבש צמד שערים ושער נוסף ליפו הוסיף יצחק אריה.
את משחק הליגה הראשון בשורות הבוגרים של מכבי יפו ערך ב-22 בנובמבר 1958. בעונת 1963/1964 זכה אשכנזי בתואר מלך השערים העונתי בליגה העליונה, כשהבקיע 21 שערים, והיה הראשון שעושה זאת במדי מכבי יפו. עונה לאחר מכן, ב-1964/1965 זכה בתואר מלך השערים בפעם השנייה (הפעם ביחד עם זכי מזרחי מבני יהודה תל אביב) כשכבש 18 שערים בעונה. משחקו האחרון בשורות מכבי יפו היה ב-13 באפריל 1968. בתום עונת עונת 1966/1968 בליגה הלאומית עבר אשכנזי לשחק בשורות בית"ר תל אביב, שם כיכב במדיה, אך חזר לקבוצתו המקורית מכבי יפו ב-1970, לאחר שזו ירדה לליגת המשנה באותה העונה והתחזקה על מנת לעלות בחזרה, ואכן בסוף העונה עלתה הקבוצה בחזרה לליגה הלאומית (העליונה דאז), אך אשכנזי שוחרר בעונה זו למכבי בת-ים, ובהמשך הקריירה שלו דעכה בליגות הנמוכות והוא פרש מכדורגל.

הלך לעולמו ב-2014 לאחר התמודדות עם מחלת הסרטן.

== תארים ==
===אישיים===
* מלך השערים של הליגה הבכירה (2): 1963/1964 (21 שערים), 1964/1965 (18 שערים)

===קבוצתיים===
;מכבי יפו
* גביע קרנר בעונת 1957/1958
* סגנית אלופת ישראל: 1961/1962
* משחקי מכבי אירופה, ליון, 1963: מדליית זהב
* סגנית אלופת ישראל: 1963/1964

==קישורים חיצוניים==

* [https://www.nli.org.il/he/newspapers/mar/1964/07/13/01/article/115 אשכנזי - "נסיך השערים" מיפו], מאת ש. יאיר, עיתון ⁨⁨מעריב⁩⁩, 13 יולי 1964
* [https://www.nli.org.il/he/newspapers/mar/1966/11/07/01/article/151 ישראל אשכנזי: כל שער "שווה" שתי נקודות], מאת יעקב ברוש, עיתון מעריב⁩⁩, 7 נובמבר 1966

==הערות שוליים==

קטגוריה:חלוצי כדורגל ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני בית"ר תל אביב
קטגוריה:כדורגלני הפועל יהוד
קטגוריה:כדורגלני מכבי עירוני בת ים
קטגוריה:ישראלים ילידי בולגריה
קטגוריה:ישראלים שנולדו ב-1941
קטגוריה:ישראלים שנפטרו ב-2014
יחסי גמביה–ספרד

יחסי גמביה–ספרד הם היחסים הדו-צדדיים והדיפלומטיים בין גמביה וספרד.

== יחסים דיפלומטיים ==
היחסים המדיניים הדו-צדדיים בין ספרד לגמביה נחשבים לטובים ולא היו אינטנסיביים מדי עד לשנים האחרונות. ממשבר ההגירה של 2006 החלה סדרת ביקורים רמי דרג, כולל ביקור ראשון בבנג'ול של שר חוץ ביוני 2006 ובעקבותיו באוקטובר אותה שנה.<ref name="diplo">[http://www.exteriores.gob.es/Documents/FichasPais/GAMBIA_FICHA%20PAIS.pdf Ficha de Gambia] Office of Diplomatic Information. Ministry of Foreign Affairs and Cooperation. Section: Diplomatic relations.</ref>

לאחר הצמיחה ביחסים הדו-צדדיים בשנת 2006, נקבעו יסודות של מערכת יחסים אשר, בנוסף ליעד המרכזי במאבק בהגירה בלתי חוקית, סובבת סביב הצירים הבאים:

# שיתוף פעולה לחיזוק יכולות גמביה בענייני בקרת גבולות, המבוצע הן בתרומת ציוד והן בהקמת הצי הגמבי על ידי המשמר האזרחי.
# הגדלת הסיוע הרשמי לפיתוח, במיוחד בפרויקטים להכשרה מקצועית, יצירת מקומות עבודה לצעירים וחיזוק המינהל. גמביה אמנם לא הייתה כלולה בתוכנית המתאר לשנת 2012, אך המשיכה לקבל כספים שהושקעו על ידי AECID בתוכניות ופרויקטים רב-צדדיים, באמצעות מערכת האו"ם ו-ECOWAS, כמו גם UA.

== יחסים כלכליים ==
יחסי הסחר הדו-צדדיים דלים מאוד ומאזן הסחר של ספרד עם גמביה רושם עודף מסורתי. היקף העסקים והנוכחות הספרדית בגמביה צנועים מאוד. היצוא הספרדי לגמביה הסתכם ב-14 מיליון אירו בשנת 2015, המהווה גידול של 40% לעומת השנה הקודמת. בין הספקיות העיקריות בגמביה, ספרד מדורגת במקום ה-5 ב, אחרי צרפת ובריטניה.<ref name="eco">[http://www.exteriores.gob.es/Documents/FichasPais/GAMBIA_FICHA%20PAIS.pdf Ficha de Gambia] Office of Diplomatic Information. Ministry of Foreign Affairs and Cooperation. Section: Economic relations.</ref>

הנתונים עבור ספרד כיבואנית עומדים על 1.86 מיליון אירו בשנת 2015, המיקום החמישי בדירוג לאחר בריטניה.

לא קיימים השקעות זרות ישירות של ספרד בגמביה, וכן אין ועדה מעורבת שתטפל בעניינים כלכליים ומסחריים.

== נציגויות דיפלומטיות ==
* גמביה מחזיקה בספרד שגרירות במדריד וקונסוליות כבוד באלמריה, ברצלונה, ז'ירונה, לאס פאלמאס דה גראן קנריה, מדריד וסרגוסה.<ref></ref>
* ספרד מחזיקה בגמביה שגרירות בבנג'ול.<ref>[http://www.exteriores.gob.es/Embajadas/DAKAR/es/Gambia/Paginas/HorariosLocalizacionContacto.aspx Embassy office of Spain in Banjul].</ref>

==קישורים חיצוניים==

== הערות שוליים ==
הפטאקווארק

בפיזיקת החלקיקים, הפטאקווארקים הם משפחה של חלקיקים מרוכבים היפותטיים, שכל אחד מהם מורכב משבעה קווארקים או אנטיקווארקים מכל טעם שהוא.<ref></ref><ref></ref><ref></ref><ref></ref>

== תכונות ==
מודל אחד צופה שמצב ההפטקווארק בעל האנרגיה הנמוכה ביותר יהיה בעל ספין של 1/2 או 3/2 של אנרגיה בערך 2.5&nbsp;GeV.<ref></ref> מחקר אחר מצא שההפטקווארק היציב ביותר יכלול שני אנטיקווארקים מוזרים ושני קווארקים מוזרים.<ref></ref>

== ראו גם ==
* באריון אקזוטי

== הערות שוליים ==

קטגוריה:באריונים
ג'ורג' גוואר

ג'ורג' גאוור (באנגלית: George Gower; 1540 – 1596) היה צייר פורטרטים אנגלי, שהפך לצייר של המלכה אליזבת הראשונה בשנת 1581.

== ביוגרפיה ==
מעט מאוד ידוע על חייו המוקדמים אלא שהוא היה נכדו של סר ג'ון גובר מסטיטנהאם, צפון יורקשייר.<ref>Hearn, Karen, ed. Dynasties: Painting in Tudor and Jacobean England 1530-1630, p. 107</ref>

עבודותיו המתועדות המוקדמות ביותר הן שני הדיוקנאות של סר תומאס קיטסון ואשתו ליידי קיטסון משנת 1573, כעת בגלריית טייט בלונדון.

גאוור צייר דיוקן עצמי בשנת 1579 המציג את סמל האצולה שלו ואת כלי האמן של מקצועו, בתקופה באנגליה בה צייר עדיין נתפס כלא יותר מאשר אומן.

גאוור מפורסם גם בזכות ציור דיוקנו של המלכה אליזבת בשנת 1579, כעת בספריית פולגר שייקספיר. המלכה מחזיקה נפה המסמלת את הבתולה הרומית טוצ'יה, שהובילה מים במסננת כדי להוכיח את צניעותה, ובכך מייצגת את מעמדה של אליזבת כמלכה בתולה.<ref>Hearn, Karen, ed. Dynasties: Painting in Tudor and Jacobean England 1530-1630, p. 107</ref> הגלובוס מעבר לכתפה הימנית מסמל את מעמדה כמנהיגת האימפריה העולמית.

גאוור מונה לצייר המלכה אליזבת בשנת 1581. מה שאפשר לו לצייר את רוב האריסטוקרטיה של אנגליה. התפקיד גם הפך אותו לאחראי על קישוטים בבתי המגורים המלכותיים, ועל הרהיטים. בין עבודותיו היו מזרקה והשעון האסטרונומי, שניהם בארמון המפטון קורט. הוא בדק גם דיוקנאות של המלכה על ידי אמנים אחרים לפני שחרורם הרשמי.

הגרסה של דיוקן הארמדה של אליזבת שנמצאת כעת במנזר וובורן, שצוירה לציון התבוסה של הארמדה הספרדית בשנת 1588, יוחסה בעבר לגאוור, וכך גם גרסה מצומצמת בגלריה הלאומית לפורטרטים (בריטניה). כל שלוש הגרסאות הקיימות נחשבות כעת ליצירתם של אמנים אנגלים לא ידועים שונים.<ref>Cooper, Tarnya and Charlotte Bolland: The Real Tudors : kings and queens rediscovered., London: National Portrait Gallery</ref>

== גלריה ==
<gallery mode="packed" heights="180">
File:George Gower Elizabeth Sieve Portrait.jpg|דיוקן המלכה אליזבת

File:George Gower - Sir Thomas Kytson - Google Art Project.jpg|תומאס קיסטון

File:Sir Charles Somerset (1584).jpg|צ'ארלס סומרסט

File:Richard Drake George Gower 1577.jpg|ריצ'רד דרייק

 </gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:ילידי 1540
קטגוריה:נפטרים ב-1596
חולץ לשון

חולץ לשון משמש לחילוץ ותפיסת לשון המטופל במגוון מצבי חירום רפואיים.

שימוש בחולץ לשון יתבצע אך ורק על ידי איש צוות רפואי המוכשר לכך – פרמדיק או רופא.

==מקרים בהם נדרש שימוש בחולץ לשון==
===החייאה===
אחד המצבים הנפוצים בהם נעשה שימוש בחולץ לשון הוא טרם ביצוע הנשמות במהלך החייאה במטופל.
לאחר שהמטופל מחוסר ההכרה הועבר למקום בטוח, התרשמנו מנשימתו וממצב הכרתו, ואם התחלנו בביצוע עיסויים בהתאם לסכמת ההחייאה,
יש לבצע הנשמות בעזרת מנשם (מסכת החייאה, מפוח, מנשם מציל, בלון חמצן וכדומה).
עם זאת, טרם ביצוע הפעולה, יש להיעזר בחולץ הלשון על מנת להקל על המטפל לבצע סילוק הפרשות וגופים זרים מחלל הפה והלוע, ועל מנת למנוע מהלשון להיבלע
(צניחת בסיס הלשון) כתוצאה מאובדן טונוס השרירים, מה שיכול להוביל לחנק אצל המטופל.

===אינטובציה (צנרור אוויר)===
כמו כן, מצב נפוץ נוסף בו נעשה שימוש בחולץ הלשון הוא טרם ביצוע אינטובציה (צנרור אוויר), במטרה להבטיח מעבר אוויר חופשי אל הריאות ומחוצה להן,
כאשר אין זה מתאפשר באופן טבעי (כתוצאה מטביעה, חנק, משוק אנאפליקטי שעשוי להתרחש בעת התקף אלרגיה חריף, ועוד).
טרם ביצוע אינטובציה בעזרת מכשיר לרינגוסקופ, חשוב לפנות את חלל הפה מהפרשות ולחלוץ את הלשון על מנת לפתוח נתיב אוויר לביצוע הפעולה.

===נטרול חנק===
לעיתים, ניאלץ להיעזר בחולץ הלשון במקרים חריגים של חנק כתוצאה מעצם זר. במקרים אלה נשתמש בחולץ הלשון על מנת לאפשר את הסרת העצם הזר בעזרת פינצטה.
במקרים נדירים יותר, ניאלץ להשתמש בחולץ לשון כאשר המטופל סובל מכוויות בחלל הלוע. כוויות חום או כוויה כתוצאה ממגע עם חומרים בעלי רמת חומציות גבוהה
(לדוגמה: פעוט ששותה בטעות חומר ניקוי על בסיס חומצה).
כוויות חמורות בחלל הפה והלוע יכולות לגרום לרפיון שרירים הדרגתי, שעשוי לגרום לצניחה פתאומית של בסיס הלשון.
לכן, במקרה שיש חשש לכוויות בחלל הפה והלוע, גם אם נראה שהלשון לא "נבלעה" יש להקדים תרופה למכה ולקבע אותה מחוץ לחלל הפה באמצעות החולץ.

שימוש בחולץ לשון יתבצע אך ורק על ידי איש צוות רפואי המוכשר לכך – פרמדיק או רופא.

==קישורים חיצוניים==
*[https://collection.sciencemuseumgroup.org.uk/objects/co156125/tongue-extractor-plier-type-sprung-handle-tongue-extractors Tongue extractor, plier type, sprung handle made: 1501-1800],Science Museum

קטגוריה:ציוד רפואי
קטגוריה:לשון
הבחירות למועצה המחוקקת באוגנדה 1961

הבחירות למועצה המחוקקת התקיימו באוגנדה ב־23 במרץ 1961.

לראשונה, זו הפעם הראשונה באוגנדה שנערכו בחירות ישירות למועצה המחוקקת ברחבי המדינה כולה. התוצאה הייתה ניצחון של המפלגה הדמוקרטית, שזכתה ביותר מחצי מכלל המושבים, המפלגה קיבלה כ-43 מתוך 91 המושבים, הבחירות סבלו מהחרמת הבחירות על ידי ממלכת בוגנדה לאחר שהאחרונה טענה כי ברצונה לבחור בעצמה את הנציגים, בעקבות החרם התקיימו שוב בחירות לאחר שנה.<ref name=":0"></ref>

== רקע ==
הבחירות התקיימו לאחר מתן אישור בחודש מרץ של אותה שנה מהממשלה הקולוניאלית של הממלכה המאוחדת (שהיא למעשה הזרועה המבצעת של השלטונות הבריטים באוגנדה) ששלטה באותן שנים באוגנדה.<ref name=":0" />

== תוצאות ==
{| class="wikitable"
|+
! colspan="2" |מפלגה
!קולות
!%
!מקומות
!+/-
|-
| bgcolor="#0C713A" |
|המפלגה הדמוקרטית
|
|
|43
| 42
|-
| bgcolor="#FF0000" |
|קונגרס העם של אוגנדה
|
|
|35
|חדש
|-
|
|הקונגרס הלאומי של אוגנדה
|
|
|1
| 4
|-
|
|קבוצות אחרות
|
|
|12
|<nowiki>-</nowiki>
|-
| colspan="2" |סך הכול
|
|100.00
|91
|
|-
| colspan="2" |מצבעים רשומים/אחוז ההצבעה
|
|
|
|
|-
| colspan="6" |מקור:<ref></ref>
|}

== הערות שוליים ==
 

1961
קטגוריה:1961 בפוליטיקה
הראד מלנדסברג

הראד מלנדסברג (בלטינית Herrada Landsbergensis; 1130 – 25 ביולי 1195) הייתה נזירה מאלזס, אם מנזר הוהנבורג שבהר סנט אודיל (בהרי הווז'). נודעה כמחברת האנציקלופדיה המאויירת "גן התענוגות" (Hortus deliciarum).

== תולדות חייה ==
נולדה בטירת לנדסברג שבחבל הריין התחתון באלזס, כבת למשפחת אצולה מקומית. כבר בגיל צעיר נכנסה כנזירה למנזר הוהנבורג. המנזר, שהיה תחת חסותו של פרידריך הראשון, קיסר האימפריה הרומית הקדושה, נהנה ממעמד בכיר ועוצמה רבה. הראד זכתה במסגרתו לחינוך הרחב והטוב ביותר שיכלה אשה לרכוש באותה עת. בשנת 1167 התמנתה לאם המנזר, לאחר שהייתה אחראית על החינוך במנזר. היא שרתה כאם מנזר 28 שנים, עד מותה.

== גן התענוגות ==

בשנת 1159 יזמה הראד העלאה על הכתב של אוסף מרוכז ומאוייר של כל הידע התאולוגיה, מדעי, ספרותי, הגותי והיסטורי שהגיע לידיה, במטרה להפוך אותו לספר לימוד מוסר עבור חניכות מוסדות החינוך של המנזר. העבודה הושלמה, יחד עם צוות נזירות, לאחר כשלושים שנה, ב-1185. התמה המרכזית בספר היא התמודדות המידות הטובות מול יצר הרע, השטן והמידות הרעות. הספר כולל גם פואמות והמנונות שחיברה הראד.

היצירה המקורית, שכללה 648 עמודים, נכתבה כמעט כולה בלטינית, עם כ-1,200 משפטי הסבר בגרמנית ו-336 איורים.

למעלה מ-600 שנים נשמר כתב היד במנזר. בעת המהפכה הצרפתית הועבר כתב היד לספריית שטרסבורג. שם, בשנת 1818, תועד הספר והועתק חלק ניכר ממנו
ביזמת המו"ל יוהאן פרידריך קוטה . בשנת 1870, הופצצה העיר שטרסבורג במהלך מלחמת פרוסיה-צרפת, הספרייה בה נשמר כתב היד נשרפה וכתב היד המקורי אבד. העתק הספר הודפס וראה אור בין השנים 1879–1899.

== קישורים חיצוניים ==

* [https://scientificwomen.net/women/landsberg-herrad_of-52 Herrad of Landsberg]
* [https://www.universalis.fr/encyclopedie/herrade-de-landsberg/ ערך באנציקלופדיה אוניברסליס] 
* [https://digi.ub.uni-heidelberg.de/diglit/engelhardt1818bd2/0001 איורים מהספר]
* [https://web.archive.org/web/20060114215708/http://www.iath.virginia.edu/~gaa/hortus.html קטעים מהספר "גן התענוגות"]

קטגוריה:ערכים שבהם תבנית בריטניקה אינה מתאימה
קטגוריה:נזירות נוצריות
קטגוריה:אנציקלופדיסטים
קטגוריה:נשים במאה ה-12
קטגוריה:אלזס: אישים
קטגוריה:ילידי 1130
קטגוריה:נפטרים ב-1195
ברגדרוץ

ברגדרוץ (בהונגרית: Beregdaróc) הוא כפר במחוז סבולץ'-סטמאר-ברג שבצפון מזרח הונגריה.

==יהודי ברגדרוץ==
יהודים חיו בברגדרוץ בתקופות זמן שונות, רבים מתושבי הכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|56
|850
|-
|1910
|50
|
|-
|1920
|43
|
|-
|1930
|38
|
|-
|1941
|48
|1,334
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
גן התענוגות

גן התענוגות (בלטינית: Hortus deliciarum) הוא שמה של אנציקלופדיה מאוירת, שנכתבה בין השנים 1159 – 1189 במנזר הוהנבורג שבהרי הווז' שבאלזס (כיום שם המנזר הוא מון סנט-אודיל ) כספר לימוד מוסר לנזירות. האנציקלופדיה הייתה יוזמה של אם המנזר, הראד מלנדסברג שגם ערכה אותה וכללה בספר פואמות והמנונות פרי עטה. זוהי האנציקלופדיה הראשונה שידוע בוודאות שנערכה על ידי אשה.

יוזמתה של הראד כללה העלאה על הכתב של אוסף מרוכז ומאוייר של כל הידע התאולוגי, המדעי, הספרותי, ההגותי וההיסטורי שהגיע לידיה, במטרה להפוך אותו לספר לימוד מוסר עבור חניכות מוסדות החינוך של המנזר. העבודה הושלמה, יחד עם צוות נזירות, לאחר כשלושים שנה, ב-1185. התמה המרכזית בספר היא התמודדות המידות הטובות מול יצר הרע, השטן והמידות הרעות.

היצירה המקורית, שכללה 648 עמודים, נכתבה כמעט כולה בלטינית, עם כ-1,200 משפטי הסבר בגרמנית ו-336 איורים. כתב היד נשמר במנזר למעלה מ-600 שנים. במהלך המהפכה הצרפתית הועבר כתב היד לספריית שטרסבורג. שם, בשנת 1818, תועד הספר וחלק ניכר ממנו הועתק ביוזמתו של המוציא לאור יוהאן פרידריך קוטה. במהלך מלחמת פרוסיה-צרפת ב־1870 הופגזה העיר שטרסבורג, הספרייה בה נשמר כתב היד נשרפה וכתב היד המקורי אבד. העתק הספר הודפס וראה אור בין השנים 1879–1899.

== קישורים חיצוניים ==

* [https://digi.ub.uni-heidelberg.de/diglit/engelhardt1818bd2/0001 איורים מהספר]
* [https://web.archive.org/web/20060114215708/http://www.iath.virginia.edu/~gaa/hortus.html קטעים מהספר "גן התענוגות"]

קטגוריה:ערכים שבהם תבנית בריטניקה אינה מתאימה
קטגוריה:אנציקלופדיות
קטגוריה:ספרי המאה ה-12
קטגוריה:כתבי יד מאוירים
ישראל: סיפור הצלחה

ישראל: סיפור הצלחה הוא ספר עיון העוסק בהיסטוריה, כלכלה, ופוליטיקה של מדינת ישראל. הספר נכתב על ידי אדם רויטר ונגה קינן ויצא לאור במאי 2017 בהוצאת כנרת זמורה-ביתן דביר.

==הספר==
הספר טוען להפרכה של מה שהוא רואה כדעות הקדומות שהתקבעו ביחס למדינת ישראל ותושביה באמצעות הטיעונים הבאים:
*הישראלים מושחתים יותר? לא.
*המיסים בישראל מנופחים? לא, המיסים בישראל נמוכים מאשר ברוב המדינות המפותחות.
*מערכת הבריאות בישראל כושלת? היא מצוינת בכל השוואה בינלאומית.
*הכלכלה הישראלית? פורחת. תמשיך לצמוח. בוודאי ביחס לעולם.

המחברים, הכלכלנים אדם רויטר ונגה קינן מציגים שורה ארוכה של נתונים כלכליים המצביעים על מגמה ברורה: המשק הישראלי צומח בשיעורים מרשימים ומוכיח חוסן כלכלי ויציבות, למרות כל האתגרים הקשים. התיזה המרכזית שלהם היא כי המצב בישראל טוב בהרבה מכפי שמצטייר באמצעי התקשורת, ביחס למה שקורה במדינות המפותחות. 

רויטר וקינן הישוו בין ישראל לבין המדינות המפותחות, במשך שבע השנים שקדמו ליציאת ספרם לאור. הם הוסיפו ציטוטים מתוך פגישות אישיות שערכו עם יותר ממאה מומחים ישראליים בתחומים שונים ומגוונים והם מצאו כי ישראל עולה על מרבית המדינות המפותחות, הן בכלכלה והן בביטחון, בבריאות, בחינוך ובמדע. הצמיחה מרשימה, האוכלוסייה בגידול מתמיד, יתרות המט"ח גבוהות, יחס החוב מתכווץ, האבטלה נמוכה, האזרחים מאושרים יותר, חלה עלייה בתוצאות בחינות הבגרות כמו גם בשוויון המגדרי ויש אף פריחה בהופעות מחו"ל.

לטענתם, חלק גדול מההצלחה אפשר לייחס לאופיו של העם היהודי, כפי שהתפתח לאורך הדורות, ולאופן שבו הוטמע האופי הזה בישראל. והם מוסיפים לכך, שמדינת ישראל חוזרת וממציאה את עצמה מחדש כל הזמן. מסקנתם הסופית מתבטאת בשמו של הספר, ישראל היא סיפור הצלחה, שאף ילך ויגדל עם השנים.

ב-2019 המחברים עדכנו את הספר לאור ההתפתחויות שעברו ישראל והעולם בשנים שלאחר צאתו לאור ובאפריל 2021 שבו ופרסמו עדכון נוסף הכולל גם את השפעות הקורונה.

==קישורים חיצוניים==
* 
* 
* [https://www.m-y-net.co.il/%D7%9E%D7%98%D7%94-%D7%99%D7%94%D7%95%D7%93%D7%94/%D7%99%D7%A9%D7%A8%D7%90%D7%9C-%D7%A1%D7%99%D7%A4%D7%95%D7%A8-%D7%94%D7%A6%D7%9C%D7%97%D7%94/ "ישראל סיפור הצלחה"], באתר "בקיצור", 2 באוגוסט 2017

==הערות שוליים==

קטגוריה:ספרי 2017
קטגוריה:ספרי הוצאת כנרת
קטגוריה:ספרות פוליטית ישראלית
קטגוריה:כלכלת ישראל בתרבות
צ'רי (סרט, 2021)

צ'רי (באנגלית: Cherry) הוא סרט פשע משנת 2021 שבוים על ידי האחים רוסו. בסרט מככבים טום הולנד, סיארה בראבו ואחרים.

== תקציר העלילה ==
צ'רי מתאהב ממבט ראשון בחברתו לכיתה בקולג', אמילי. הזוגיות שלהם פורחת אבל אמילי מחליטה לעזוב כדי ללמוד במונטריאול. צ'רי הרוס ומחליט להתגייס לצבא כחובש כדי להימלט משברון לבו. רגע לפני שהוא עומד לצאת לטירונות, אמילי מבינה שהיא טעתה, ומתוודה שגם היא מאוהבת בצ'רי ושהם מיועדים זה לזה, אך זה מאוחר מדי וצ'רי מתגייס לצבא. בזמן שירותו נקלע לסיטואציה בה הוא חוזה בחבריו לנשק נשרפים בעודם בחיים, לאחר סיום השירות הצבאי צ'רי מראה תסמינים קשים של פוסט טראומה ומתמכר לכדורים פסיכיאטריים ומשככי כאבים, אמילי שלא מוכנה לספוג זאת יותר מצטרפת אליו וצוללת איתו לתוך תלות קשה בסמים שאת רכישתם הם מממנים על ידי שוד סדרתי של בנקים.

== צוות השחקנים ==
* טום הולנד – צ'רי (מבוסס על דמותו של ניקו ווקר)
* סיארה בראבו – אמילי
* ג'ק ריינור – פילס וקוק
* מייקל ריספולי – טומי
* קלי ברגלנד – מדיסון קובלסקי
* ג'פרי וולברג – חיימנס
* פורסט גודלאק – ג'יימס לייטפוט
* מייקל גנדולפיני – ג'ו
* פיון או'שיי – ארנולד
* סם קלמט – יורי
* ליאו וודול - רוג'רס

== הפצה ==
הסרט הופץ באפל TV פלוס ב-26 בפברואר 2021.

== קישורים חיצוניים ==
* 

* 

קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי פשע אמריקאיים
קטגוריה:סרטי דרמה אמריקאיים
קטגוריה:סרטי מלחמת עיראק
קטגוריה:אפל TV פלוס: סרטים
קטגוריה:סרטי סמים אמריקאיים
קטגוריה:סרטי 2021